OpenLLM-France/wikimedia huggingface dataset:
# Dominic Earl

Dominic Earl (Trowbridge, Wiltshire) musikagile eta musikari ingelesa da Baionan bizi dena.

## Biografia

Ingalaterra hegoaldeko Trowbridge herrian jaio zen Bristoldik 32 km hego-ekialdera. Saint James elizako abesbatzan hasi zen kantuan eta 1975ean atera zuten diskoan hartu zuen parte.
1990. hamarkadan Baionara etorri zen bizitzera. Han ezagutu zuen Niko Etxart abeslaria eta hura laguntzen zuen Hapa Hapa taldea osatu zuen beste hainbat musikarirekin batera. Bi disko atera zituen abeslari zuberotarrak Hapa Hapa taldearekin. 15. Korrikarako Niko Etxartek egin zuen Heldu! abestian ere hartu zuen parte. 2018an Niko Etxartekin batera "Izan gira Euskal Herrin rock and rollin" biran aritu zen gitarjole.
Niko Etxartez gain iparraldeko beste hainbat abeslariren laguntaile ere izan da, hala kontzertuetan nola diskoen grabaketatan. Esate baterako Jean Bordaxarren Adiskideer eta Aitzina diskoetan.
2000. urtean CEL$_3$ taldea osatu zuen Christophe Duguetekin batera eta 2008an Xabi Etcheverry gehitu zitzaien. Irlandar musika egiten zuen taldeak eta hiru disko kaleratu zituen.
2022an bakarkako disko bat atera zuen, All the rides. Urteetan zehar idatzi dituen abestiak sartu zituen bertan eta "Txoriñoak kaloian" euskarazko abesti tradizionala ere interpretatu zuen. Aldi berean Hapa Hapan taldekide izan zuen Kiki Graciet harmonika-jotzailea rekin batera Niko Etxart laguntzen dute kontzertuetan, eta blues ikutua duten abesti pare bat jotzen dute.

## Diskografia
### Trowbridgeko St James elizako abesbatza

* The Choir Of St. James' Parish Church (1975)

### Niko Etxart eta Hapa Hapa taldea

* Gili-gilikatzen haüt (1995, Zohardi)
* Minuette (2005, Elkar)

### CEL$_3$

* Once upon a time… in euskal herri (2007, autoekoizpena)
* It could be worse (2009, autoekoizpena)
* Faraway hain hurbil (2011, autoekoizpena)

### Bakarka

* All the rides (2022, autoekoizpena)

## Erreferentziak

* ↑ (Ingelesez) «The Choir Of St. James' Parish Church» Discogs (Noiz kontsultatua: 2022-10-09).
* ↑ (Gaztelaniaz) «Niko Etxartek egin du Korrika 15eko kanta» El Diario Vasco 2007-02-14 (Noiz kontsultatua: 2022-10-09).
* ↑ «"Izan gira Euskal Herrin rock and rollin" berriz ere entzuteko gertu - Eskoriatza» Goiena.eus (Noiz kontsultatua: 2022-10-09).
* ↑ «Adiskideer» www.badok.eus (Noiz kontsultatua: 2022-10-09).
* ↑ «Aitzina» www.badok.eus (Noiz kontsultatua: 2022-10-09).
* ↑ (Frantsesez) «dvd CEL3 "once upon a time in ... Euskal Herrri" sortie le 7 juin» Spectable (Noiz kontsultatua: 2022-10-09).
* ↑ (Frantsesez) «CEL3 en pays charnegou» SudOuest.fr (Noiz kontsultatua: 2022-10-09).
* ↑ (Ingelesez) KissKissBankBank. «ALL THE RIDES by Dominic-Earl» KissKissBankBank (Noiz kontsultatua: 2022-10-09).
* ↑ «Niko Etxart zuzenean ariko da bihar Modelon - Zarautz» Zarauzkohitza.eus (Noiz kontsultatua: 2022-10-09).
* ↑ (Frantsesez) «faraway hain hurbil le nouvel album de cel3» Spectable (Noiz kontsultatua: 2022-10-09).

## Kanpo estekak

* (Ingelesez) All the rides proiektuaren webgunea
* Datuak: Q114558175
# Dominic Thiem

Dominic Thiem (Lichtenwörth, 1993ko irailaren 3a) austriar tenislaria da. 2018an eta 2019an txapeldunordea izan zen Roland Garros txapelketan. 2020an Australiako Irekian txapeldunordea ere izan zen eta AEBetako Irekia irabazi zuen.
* Datuak: Q88762
* Multimedia: Dominic Thiem / Q88762
# Dominick Arduin

Dominick Arduin (1961– 2004) esploratzaile frantses ospetsua izan zen. Iparburura eskiatzen joateko saiatu zen baina bidean desagertu zen.

## Biografia

Haurtzaroan Alpetan bizi izan zen. Haren bizitza ez zen erraza izan. Umezurtz gelditu zen oraindik haurra zenean. Bi ahizpa ziren baina bestea gaztea hil zen. Minbiziari aurre egin behar izan zitzaion, bestetik 1988 Finlandiara joan zen. Hamabost urtez Laponian lan egin zuen gida bezala. Hiritartasun bikoitza eskuratu zuen.
2001eko udaberrian Arduinek Iparburu magnetikora heldu zen. 2003an Iparbururaino heldu nahi zuenean erreskatatu behar izan zuten. Izoztea zela eta, oinetako behatz gehienak ebaki behar izan zizkieten. 2004ko martxoaren 5ean berriro ere proiketuari heldu zion; helburua Iparburura eskiatzen bakarka heltzen zen lehenengo emakumea izatea zen. Siberiako Arctichesky lurmuturratik atera zen. Bidaiaren egun bat eta gero, bere kontaktua galdu egin zen. Helikopteroz haren bila ibili ziren eta berarkin zihoan Frédéric Chamard-Boudet bidaiaria aurkitu zuten, baina Arduin ez zen agertu. Martxoaren 21ean bilaketa bertan behera gelditu zen. Hipotesi errazena itota hil zela da.

## Kanpo estekak

* (Frantsesez):Michel Cheminen artikulua Liberation egunkarian.
* (Frantsesez):Dominick Arduinen abentura.
* Datuak: Q5290902
# Dibisio militar

Dibisioa, armada arloan, brigada edo erregimentu talde batzuk osatzen duten unitate militar bat da. Orotara, 10.000 eta 20.000 soldadu artean izaten ditu, eta, kopuru honi, gainera, artileria eta unitate bereziak gehitzen zaizkio. Infanteria eta zalditeria dibisioak ere badaude.

## Dibisioaren ezaugarriak

Dibisioa, armadako unitate nagusitzat hartzen da eta, dibisioaren agintea, dibisioko jeneral batek izaten du, gorengo kargua duena armada bakoitzeko (Lurra, Ura eta Aira) komandante nagusiaren salbuespenarekin.
Askotan, eta garrantzi handiko armadetan, dibisioak, armada gorputz izeneko unitate batean batzen dira, gutxienez bi dibisiok eratutakoak eta gorputz bat armada talde baten barnean, alemaniarrek, Bizargorri Operaziorako eratutakoak bezalakoak. Hala ere, beste armada batzuetan, unitate hauek, teoria hutsean baino ez dira geratu, eta, gainera, brigadaren aurrean oso toki txarrean dago, brigada, malguagoa baita eta egokiako prestatuta baitago gerra asimetrikorako.

## Dibisio ospetsuak

* Leibstandarte SS Adolf Hitler dibisioa: Dibisio hau, 1943an bidalia izan zen fronte errusiarraren kolapsoa eragozteko Stalingradeko batailaren ondoren eta suspertutako Armada Gorriaren erasoei eusteko
* Dibisio Urdina: Dibisio hau Francisco Francok eratu zuen, eta Ekialdeko frontera bidali zuen, Bigarren Mundu Gerran, Espainiako Gerra Zibilaren ondoren, Francok Alemania naziarekin zuen zorra ordaintzeko eta, aldi berean, herrialdetik, diktaduraren elementu alemaniarzaleenak urruntzeko. Garai modernoko espainiar unitaterik ospetsuenetzat hartzen da.
* Leklerk dibisioa: Dibisio hau, Paris alemaniarrengandik askatzeaz arduratu zen Bigarren Mundu Gerran eta espainiar asko zegoen dibisio horretan.
* Airezko Zalditeriaren 1. Dibisioa: Dibisio hau AEBetako Armadak sortu zuen, Vietnamgo gerran borrokatzeko helikopteroek hornitutako, ateratako eta garraiaturiko zalditeria unitate kontzeptu berri bezala. Beranduago, artileria bezala, borrokako helikopteroek ere laguntzen zuten. Edozein armadaren atal garrantzitsuenetako bat bezala sartu zen arma hau, eta Plataforma aeromugikorraren ezarpen osoa ere suposatu zuen.
* Iparraldeko Dibisioa: Dibisio honetako buruzagia Pancho Villa zen, eta honek gidatu zuen dibisio hau Mexikoko Iraultzan. Orain arteko Mexikoko armadako dibisiorik ospetsuena da. Zelaiako Gudaren ondoren, 1.000 soldadu baino gutxiagorekin geratu zen eta Mexiko Berria estatuko Kolunbus herria eraso zuen, AEBak, orain arte, armada baten aldetik jasan duen inbasio bakarra suposatuz.

## Kanpo estekak

* Datuak: Q169534
* Multimedia: Divisions / Q169534
# Dibisio (biologia)

Taxonomia biologikoan, dibisioa organismoen sailkapenaren maila taxonomiko bat da. Maila hau erreinuaren eta klasearen artean dago, eta landareen eta onddoen erreinuetan erabiltzen da. Animalien eta protisten erreinuan dibisioaren parekoa den filuma erabiltzen da.
Landareen taldearen dibisio nagusiak, eboluzionatu omen zuten ordenan, hauek dira:
* Goroldioak (Bryophyta dibisioa)
* Iratzeak (Filicophyta dibisioa)
* Azeri-buztanak (Sphenophyta dibisioa)
* Cycadalesak (Cycadophyta dibisioa)
* Ginkgoak (Ginkgophyta dibisioa)
* Koniferoak (Pinophyta dibisioa)
* Gnetophytes (Gnetophyta dibisioa)
* Angiospermoak (Anthophyta dibisioa)
Egun landareen %80 angiospermoak dira.
Zoologian, zenbaitetan, dibisio terminoa infraklasearen eta kohortearen artean dagoen aukerazko maila bati izena emateko erabiltzen da.
# Dibisio Urdina

Dibisio Urdina (gaztelaniaz: División Azul; alemanez: Blaue Division), ofizialki División Española de Voluntarios gaztelaniaz eta 250. Einheit spanischer Freiwilliger alemanez, espainiar boluntarioz osatutako unitate militarra izan zen, Bigarren Mundu Gerran (1941-1943 bitartean), Wehrmachten barnean, Sobiet Batasunaren aurka borrokatu zena. 18.104 ofizial eta soldaduk eratutako dibisioa zen eta, txandakatzeak kontuan harturik, 45.000-47.000 lagunek zerbitzatu zuten bertan. 4.900 inguru hil ziren eta beste 300 Errusiako kontzentrazio-esparruetan egon ziren preso, 1954an Espainiara itzuli ziren arte.

## Iruditegia

* Dibisio Urdinari agurra Donostiako tren geltokian Errusiarako bidean 1942an.
* Dibisio Urdinaren atsedenaldia Donostiako tren geltokiaren inguruetan 1942an.

## Propaganda

| « | Errusian ari dira erabakitzen gure zibilizazioaren (kristaua) etorkizuna, eta komunismoaren aurkako garaipena. Adolf Hitlerrek jaso du Espainiaren onarpena, akuilua eta erabateko atxikipena. | » |
| — El Mundo aldizkaria, 1941. |||

## Erreferentziak

* ↑ Dibisio Urdina Puntubi.com
* ↑ Luis REYES: Los últimos de la División Azul Tiempodehoy.com

## Ikus, gainera

* Agustín Muñoz Grandes

## Kanpo estekak

* (Ingelesez) 250. Infanterie-Division Axishistory.com
* Datuak: Q159901
* Multimedia: Blue Division / Q159901
# Dibisa-merkatu

Dibisa-merkatua, FX edo forex ere deitua (ingelezko Foreign Exchange lokuziotik) dibisak trukatzen diren nazioarteko merkatua da, non dibisen trukaneurriak finkatzen diren. Merkatua deszentralizatua da, toki fisiko jakin batean garatzen ez dena eta mundu osoko finantza-bitartekarien bitartez (banku eta abarren bitartez) garatzen dena. Aldi berean, operazio-maila mugatu zenbait bereizten ditu; horrela, bankuen arteko merkatuko garapena ez da guztiz gardena beste mailetan diharduten operadoreentzat (adibidez, partikularrentzat), balore-burtsan ez bezala.

## Kanpo estekak

* Datuak: Q66076
* Multimedia: Foreign exchange market / Q66076
# Diboll (Texas)

Diboll Texasko hiri bat da. Angelina konderrian kokatua dago. 2010ean 4.776 biztanle zituen, 12,16 kilometro koadrotan banatuta.

## Ikus, gainera

* Angelina konderria

## Kanpo estekak

* Datuak: Q981840
* Multimedia: Diboll, Texas / Q981840
# Dalpe

Dalpe Suitzako udalerria da. Ticino kantonamenduan dago, Quinto Subdistrict $^{(en)}$ barrutian. 2014an 182 biztanle zituen 14,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67756
* Multimedia: Dalpe / Q67756
Lavizzara Faidu Prato
# Dalrigh

Dalrigh, Eskoziako gaeleraz: Dail Rìgh, Eskoziako herri bat da, Stirling konderrian. Tyndrum udalerritik hurbil dago.

## Kanpo estekak

* Datuak: Q5211606
* Multimedia: Dalrigh / Q5211606
# Dalqueich

Dalqueich, Eskoziako etxalde bat da, Perth eta Kinross eremu administratiboan.

## Kanpo estekak

* Datuak: Q5211595
# Dalreavoch

Dalreavoch, Eskoziako gaeleraz: An Dail Riabhach, Eskoziako Highland eskualdeko baserriz osatutako herri bat da, Sutherland barrutian.

## Kanpo estekak

* Datuak: Q2563982
* Multimedia: Dalreavoch / Q2563982
# EZ-EDO esklusibo ate logikoa

EZ-EDO esklusibo edo XNOR ate logikoa egia-taulan irudikaturik dagoen moduan lan egiten du.

## Ikurrak

Ikurrak irudikatzeko bi modu daude, lehenengoa "ikur militarra"rekin eta bigarrena, berriz, "ikur angeluzuzena"rekin:

## Hardwarearen deskribapena

XNOR ate logikoak TTL zein CMOS zirkuitu integratuekin bateragarriak dira. CMOS 4000 serieko XNOR ate logiko estandarra 4077 zenbakiduna da. 4077k bi sarrerako lau ate logiko independente dakartza.

## Aukera gehiago

EZ-ETA ate logikoak 1 edota EZ-EDO ate logikoak konbinatuz XNOR funtzioa betetzen duten zirkuituak egin daitezke.

## Ikusi gainera

* EDO ateak
* ETA ateak
* EZ-EDO ateak
* EZ-ETA ateak
* ALA ateak
* EZ ateak
# EURion konstelazioa

EURion konstelazioa 1996az geroztik munduko zenbait billeteren diseinuetan agertzen den zirkulu-patroia da. Patroiak irudi softwareari irudi digital batean billeteak antzematea errazten dio. Horren bitartez softwareak billeteen erreprodukzioa blokea dezake diru faltsua sortzea eragozteko.
Patroia Markus Kuhn segurtasun-ikerlariak aurkitu zuen 2002. urtearen hasieran 10 €-ko billete batean billeteak erreproduzitzea eragozten zion Xerox etxeko kolore fotokopiagailu batekin saiakuntzak egiten ari zenean. Patroiari "EURion konstelazio" izena jarri zion, euro dibisaren ISO 4217aren izendapena (EUR) eta irudiaren antza duen Orion konstelazioaren izena elkartuz.

## Erreferentziak

* 1 2 Ruiz Agundez, Igor; Nieves Acedo, Javier. (2011ko otsailaren 1a). «EURion konstelazioa eguneroko billeteetan» Elhuyar (Noiz kontsultatua: 2018ko ekainaren 22a).

## Ikus, gainera

* Esteganografia.

## Kanpo estekak

* Datuak: Q282208
* Multimedia: EURion / Q282208
# EZ ate logikoa

EZ edo NOT ate logikoa ezeztapen logikoa inplementatzen duen zirkuitoa da eta egia-taulan irudikaturik dagoen moduan lan egiten du. Sarrera (1) denean irteera (0) balioa du, eta sarrera (0) bada, irteera berriz, (1).

## Ikurrak

Ikurrak irudikatzeko bi modu daude, lehenengoa "ikur militarra" erabiliz eta bigarrena, berriz, "ikur angeluzuzena" erabiliz:

## Hardwarearen deskribapena

EZ ate logikoak TTL zein CMOS zirkuitu integratuekin bateragarriak dira. CMOS 4000 serieko EZ ate logiko estandarra 4049 zenbakiduna da. 4049k sarrera bateko sei ate logiko independente dakartza (ikus bedi irudia).

## Inplementazioa

EZ funtzioa NMOS 1 zein PMOS 2 transistoreekin inplementatu daiteke.

### Aukera gehiago

EZ-ETA ate logikoak konbinatuz 3, EZ funtzioa betetzen duten zirkuituak egin daitezke.

## Ikusi gainera

* EDO ateak
* ETA ateak
* EZ-EDO ateak
* EZ-ETA ateak
* ALA ateak
* EZ-EDO esklusibo ateak

## Kanpo estekak

* Datuak: Q664575
* Multimedia: NOT gates / Q664575
# E 9 oinezko ibilbide europarra

E 9 ibilbide luze europarra da, Narva-Jõesuu (Estonia) San Bizente lurmuturra (Portugal) lotzen dituena kostalde atlantikotik, 5000 kilometrotako luzera duelarik. Euskal Herriko kostaldea ere igarotzen du.
Gaur egun ez dago guztiz amaituta eta oraindik badira bidea markatu gabeko guneak ere.

## Kanpo estekak

* Datuak: Q1377728
* Multimedia: E9 European long distance path / Q1377728
# EZ-EDO ate logikoa

EZ-EDO edo NOR ate logikoa egia-taulan irudikaturik dagoen moduan lan egiten du.

## Ikurrak

Ikurrak irudikatzeko bi modu daude, lehenengoa "ikur militarra"rekin eta bigarrena, berriz, "ikur angeluzuzena"rekin:

## Hardwarearen deskribapena

EZ-EDO ate logikoak TTL zein CMOS zirkuitu integratuekin bateragarriak dira. CMOS 4000 serieko EZ-EDO ate logiko estandarra 4001 zenbakiduna da. 4001k bi sarrerako lau ate logiko independente dakartza.
Sarrera gehiagoko EZ-EDO ate logikoak nahi baditugu ondorengo CMOS zirkuitu integratuetara jo dezakegu:
* 4025: 3 Sarrerako hiru EZ-EDO ate logiko.
* 4002: 4 Sarrerako bi EZ-EDO ate logiko.
* 4078: 8 Sarrerako EZ-EDO ate logiko bat.
TTLn, berriz:
* 7402: 2 Sarrerako lau EZ-EDO ate logiko.
* 7427: 3 Sarrerako hiru EZ-EDO ate logiko.
* 7425: 4 Sarrerako bi EZ-EDO ate logiko.
Oharra: 8 sarrerako EZ-EDO ate logikoa ez da existitzen TTLn

## Inplementazioa

EZ-EDO funtzioa NMOS 1 transistoreekin inplementatu daiteke.

### Aukera gehiago

EZ-ETA ate logikoak konbinatuz 2, EZ-EDO funtzioa betetzen duten zirkuituak egin daitezke.

## Ikusi gainera

* EDO ateak
* ETA ateak
* EZ-ETA ateak
* ALA ateak
* EZ ateak
* EZ-EDO esklusibo ateak
# EZ-ETA ate logikoa

EZ-ETA edo NAND ate logiko bat da, irteera faltsu bat eragiten duena soilik bere sarrera guztiak egiazkoak badira; beraz, bere irteera, ETA ate logikoaren osagarria da, -eskuinean erakutsitako benetako taularen arabera jokatzen du-. Sarrera guztiak 1ean (bat) edo altan daudenean, irteera 0an edo bajan egongo da; aldiz, sarrera bat edo biak gutxienez 0an edo bajan daudenean, irteera 1ean edo altan egongo da.

## Ikurrak

Ikurrak irudikatzeko bi modu daude, lehenengoa "ikur militarra"rekin eta bigarrena, berriz, "ikur angeluzuzena"rekin:
* EZ-ETA ikur militarra (ANSI)
* EZ-ETA Ikur angeluzuzena (Europarra)

## Hardwarearen deskribapena

EZ-ETA ate logikoak TTL zein CMOS zirkuitu integratuekin bateragarriak dira. CMOS 4000 serieko EZ-ETA ate logiko estandarra 4011 zenbakiduna da. 4011k bi sarrerako lau ate logiko independente dakartza (ikus bedi irudia).
Sarrera gehiagoko EZ-ETA ate logikoak nahi baditugu ondorengo CMOS zirkuitu integratuetara jo dezakegu:
* 4023: 3 Sarrerako hiru EZ-ETA ate logiko.
* 4012: 4 Sarrerako bi EZ-ETA ate logiko.
* 4068: 8 Sarrerako EZ-ETA ate logiko bat.
TTLn, berriz:
* 7400: 2 Sarrerako lau EZ-ETA ate logiko.
* 7410: 3 Sarrerako hiru EZ-ETA ate logiko.
* 7420: 4 Sarrerako bi EZ-ETA ate logiko.
* 7430: 8 sarrerako EZ-ETA ate logiko bat.

## Inplementazioa

EZ-ETA ate logikoak egiteko ate logikorik errezenak dira, horrexegatik ate logiko hauek beste funtzio logiko guztiak betetzeko erabiltzen dira.
EZ-ETA funtzioa NMOS 1 transistoreekin inplementatu daiteke.

## Ikusi gainera

* EDO ateak
* ETA ateak
* EZ-EDO ateak
* ALA ateak
* EZ ateak
* EZ-EDO esklusibo ateak
# E (argipena)

E letrak esanahi ezberdinak izan ditzake:
* E latindar alfabetoko 5. letra da.
* e matematikan erabiltzen den konstantea da.
* E programazio lengoaia.
# Doja Cat

Amala Ratna Zandile Dlamini (Los Angeles, Kalifornia, 1995eko urriaren 21a), ezagunagoa Doja Cat izen artistikoaz, estatubatuar abeslaria eta rapeatzailea da.

## Ibilbide musikala

SoundCloud plataforman abestiak argitaratzen hasi zen gaztetan. So High abestiak Kemosabe eta RCA Records diskoetxeen arreta erakarri zuen. 17 urterekin lehen kontratua sinatu zuen RCA Recordsekin eta 2014an Purrr! EPa argitaratu zuen. 2018an lehenengo estudioko diskoa plazaratu zuen: Amala. Estreinako diskoko Mooo! abestiak arrakasta birala izateaz gain, abestiaren bideoklipa Interneteko meme izan zen. 2019an estudioko bigarren diskoa argitaratu zuen: Hot Pink. Bigarren honek Ameriketako Estatu Batuetako Billboard 200 musika zerrendan 10 ospetsuenen artean egin zuen. Gainera, Say So singleak platinozko hainbat ziurtagiri lortu zituen.

## Diskografia
### Estudioko diskoak

* Amala (2018)
* Hot Pink (2019)

## Kanpo estekak

* Datuak: Q51120673
* Multimedia: Doja Cat / Q51120673
# Doitasun (teknologia)

Ingeniaritzan, zientzietan, industrian eta estatistikan, doitasuna neurgailuaren gaitasuna da, baldintza beretan egindako neurketa desberdinetan emaitza bera lortzeko edo zehaztasunez emaitza emateko. Kualitate hori ebaluatu behar da epe laburrean. Ez da zehaztasunarekin edo berregingarritasunarekin nahastu behar.
Doitasuna metodo batek hainbat saiotan sortutako emaitzen arteko sakabanatzearen neurria da. Emaitzak zenbateraino datozen bat adierazten du, eta ez da zehaztasunarekin nahastu behar, hori emaitzen egiazkotasunari baitagokio, alegia, zenbateraino diren benetako balioarekiko hurbilak.
Parametro garrantzitsua da, batez ere fenomeno fisikoen ikerketarako, eremua non emaitzak zenbaki batekin adierazten diren gehi magnituderako balioztatutako gehienezko errorearen oharpenarekin. Hau da, magnitudearen benetako balioa barne hartzen duen tarte bat adierazten da.
Informatikan, doitasuna ere deitzen zaio balioa irudikatzeko erabiltzen diren bit-en kopuruari.

## Kanpo estekak

* Datuak: Q962365
# Doitze (argipena)

Doitze hitzak adiera zenbait ditu:
* doitzea, doikuntza edo haxean ezartzea, material edo gailu baten prestaketa da, behar bezalako erabilera eta funtzionamendua izan ditzan,
** doitze-karta, telebista-seinalearen proba-irudia;
* doitze-lokarria, objektuak lotu eta jantziak norbere neurrira doitzeko lokarria.

## Ikus, gainera

* Doikuntza
# Dojran

Dojran edo Dorian (mazedonieraz: Доjранско Езеро, Dojransko Ezero; grezieraz: Λίμνη Δοϊράνη, Límni Doïráni), Ipar Mazedoniako Errepublika eta Greziaren arteko mugan dagoen aintzira bat da, 43,1 km²-ko azalera duena. Lehen Mundu Gerran gudu ospetsua egin zuten bere hegoaldeko ertzean.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q158077
* Multimedia: Lake Dojran / Q158077
# Doische

Doische, Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 2.896 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q720275
* Multimedia: Doische / Q720275
# Doitasun eta estaldura

Eredu-ezagutzean, esperimentazioan, diagnostikoan eta informazioaren berreskurapenean doitasuna eta estaldura elementu multzo bat hautematean izandako eraginkortasunaren neurriak dira. Doitasuna hautemandako elementu guztietan zuzen hautemandako elementuen proportzioa da eta estaldura hauteman beharreko elementu guztietatik hautemandako elementuen proportzioa da. Adibidez, espezie bateko 20 aleetatik gaixo daudenak hauteman behar dira eta 8 ale dira gaixotzat jo direnak, horietatik 6 benetako gaixoak izanik; datu horietatik doitasuna 6/8=%75 da (hau da, hautemandako gaixo guztietatik %75 dira benetako gaixoak) eta estaldura 6/20=%30 da (hau da, gaixo guztietatik %30a hauteman da).

## Ikus, gainera

* F puntuazioa

## Kanpo estekak

* Datuak: Q2359161
* Multimedia: Precision and recall / Q2359161
# Death Proof

Death Proof (euskaraz Heriotzaren Kontra Babestua) suspense eta ekintza film bat da, 2007koa, Quentin Tarantino estatubatuar zinema zuzendari eta gidoigileak zuzendu eta idatzia. Kurt Russell, Rosario Dawson, Vanessa Ferlito, Jordan Ladd, Rose McGowan, Sydney Poitier, Tracie Thoms, Mary Elizabeth Winstead eta Zoë Bell aktoreek antzeztu zuten.
1970eko hamarkadako exploitation eta slasher generoetako filmak omentzen ditu, bai eta garai hartako muscle car autoei ere, izan ere, filmean mota horretako Chevrolet Nova eta Dodge Challenger auto modeloak agertzen dira.
Ipar Amerikan Grindhouse (2007) bi atalez osatutako film bikoitzan zinemaratu zen, Robert Rodriguezen Planet Terror (2007) film-atalarekin batera.

## Argumentua

Oharra: Atal honek istorio osoa edo amaiera argitzen du.
Mike McKay (Kurt Russell) zinema espezialista psikopatak bere hitzetan "Heriotzaren Kontra Babestua" dagoen Chevrolet Nova automobila gidatzen du. Neska gazte ederrak oldartu eta, bere autoa erabiliz, herrialdean barna bidaiatuz erailgo ditu.

## Aktoreak

* Kurt Russell: Mike McKay espezialista
* Rosario Dawson: Abernathy Ross
* Vanessa Ferlito: Arlene / Butterfly
* Zoë Bell: bera
* Rose McGowan: Pam
* Sydney Tamiia Poitier: Jungle Julia
* Tracie Thoms: Kim Mathis
* Jordan Ladd: Shanna
* Mary Elizabeth Winstead: Lee Montgomery
* Monica Staggs: Lanna Frank
* Jonathan Loughran: Jasper
* Michael Parks: Earl McGraw, Texasko ranger bat
* Marley Shelton: Dakota Block doktorea
* Michael Bacall: Omar
* Eli Roth: Dov
* Omar Doom: Nate
* Quentin Tarantino: Warren

## Soinu banda

* "The Last Race" (Jack Nitzsche)
* "Baby, It's You" (Smith)
* "Paranoia Prima" (Ennio Morricone)
* "Planning & Scheming" (Eli Roth & Michael Bacall, diálogo)
* "Jeepster" (T. Rex)
* "Stuntman Mike" (Rose McGowan & Kurt Russell, diálogo)
* "Staggolee" (Pacific Gas & Electric)
* "The Love You Save (May Be Your Own)" (Joe Tex)
* "Good Love, Bad Love" (Eddie Floyd)
* "Down In Mexico" (The Coasters)
* "Hold Tight!" (Dave Dee, Dozy, Beaky, Mick & Tich)
* "Sally and Jack (From the Motion Picture Blow Out)" (Pino Donaggio)
* "It's So Easy" (Willy DeVille)
* "Whatever-However" (Tracie Thoms & Zoë Bell, diálogo)
* "Riot In Thunder Alley" (Eddie Beram)
* "Chick Habit" (April March)

### Soinu bandaren diskoan argitaratu gabeko beste abestiak

* "Violenza Inattesa" (Ennio Morricone)
* "Gangster Story" (Guido & Maurizio De Angelis)
* "Italia a Mano Armata (main theme)" (Franco Micalizzi)
* "La polizia sta a guardare (main theme)" (Stelvio Cipriani)
* "Laisse Tomber Les Filles" (April March)
* "Funky Fanfare" (Keith Mansfield)
* "Twisted Nerve" (Bernard Hermann)

## Ikus, gainera

* Planet Terror

## Kanpo estekak

* Death Proof filmaren IMDBko fitxa irakurgai (Ingelesez)
* Datuak: Q1137310
* Multimedia: Grindhouse (2007 film) / Q1137310